**Lisa 2 hankelepingu projekt**

Jõhvi Vallavalitsuse 30.04.2025 korralduse nr 3417

„Veebihanke „Jõhvi Lasteaiad Kalevipoja majale

päikeseelektrijaama projekteerimine ja

paigaldamine” hankemenetluse korraldamine

ja veebihanke dokumendi kinnitamine“ lisale

**TÖÖVÕTULEPING nr 6.1-12.1/…**

*(kuupäev vastavalt digiallkirjastamise kuupäevale)*

Käesoleva lepingu (edaspidi: leping) pooled on:

**Jõhvi Vallavalitsus,** registrikood 75033483, asukoht Kooli 2, 41595 Jõhvi (edaspidi: Tellija, pool või koos töövõtjaga pooled), mida esindab põhimääruse alusel vallavanem Maris Toomel, ühelt poolt ja

\_\_\_\_\_\_\_\_\_\_\_\_\_\_\_\_\_, registrikood \_\_\_\_\_\_\_\_\_, asukoht \_\_\_\_\_\_\_\_\_\_, (edaspidi: töövõtja, pool või koos tellijaga pooled), mida esindab \_\_\_\_\_\_\_\_\_\_\_\_\_\_ , teiselt poolt.

**1. Lepingu ese**

Lepingu esemeks on Jõhvi Lasteaiad Kalevipoja maja päikeseelektrijaama projekteerimine ja paigaldamine(edaspidi: töö), mida töövõtja kohustub tegema vastavalt lepingus ja lepingu lisades toodud tingimustele ning kooskõlas esitatud pakkumusega. Tööna käsitletakse kõiki töid ja toiminguid, sh lepingus nimetamata töid ja toiminguid, mis on vajalikud lepingus ettenähtud tulemuse saavutamiseks, samuti töö vastuvõtmiseks vajaliku dokumentatsiooni vormistamisega seotud toiminguid.

**2. Lepingu üldsätted**

2.1 Lepingu eesmärgiks on reguleerida poolte vahel lepingust tulenevaid õigusi ja kohustusi.

2.2 Leping on sõlmitud veebihanke „Jõhvi Lasteaiad Kalevipoja majale päikeseelektrijaama projekteerimine ja paigaldamine“ tulemusena.

2.3 Lepingu lahutamatud osad on selle lisad, milles lepitakse kokku lepingu sõlmimise ajal ja pärast lepingu sõlmimist ning mis moodustavad koos lepinguga ühtse tervikliku kokkuleppe poolte vahel (lepingu dokumendid).

2.4 Lepingul on järgmised lisad:

2.4.1 hanke tehniline kirjeldus (lisatakse lepingu sõlmimisel);

2.4.2 hankemenetluse käigus lepingu eseme kohta antud kirjalikud selgitused ja täiendused (nende olemasolu korral (lisatakse lepingu sõlmimisel);

2.4.3 töövõtja hinnapakkumus (lisatakse lepingu sõlmimisel).

2.5 Töö teostamine peab olema vastavuses ehitusseadustiku ja teiste Eesti Vabariigis kehtivate õigusaktidega, mis reguleerivad ehitust ja projekteerimist.

2.6 Töövõtja peab taotlema kasutusteatist.

2.7 Juhul, kui lepingu erinevate dokumentide vahel on vastuolusid või võimaldavad need mitmesugust tõlgendust, lähtutakse eelkõige lepingust, seejärel lepingu punktis 2.4 toodud lisade järjekorrast.

**3. Lepingu jõustumine ja tähtajad**

3.1 Leping jõustub selle allkirjastamisest ning kehtib kuni poolte lepingujärgsete kohustuste nõuetekohase täitmiseni.

3.2 Hankelepingu kohaste tööde täitmise periood on 5 kuud alates hankelepingu sõlmimisest.

3.3 Töö loetakse lõpetatuks ja üleantuks pärast üleandmise-vastuvõtmise akti allkirjastamist poolte poolt. Projekti esitamisel põhiprojekti staadiumis vormistavad pooled kirjaliku akti, millega tellija kinnitab töö vastavust, kuid mida ei loeta töö osaliseks üleandmiseks.

**4. Lepingu hind ja arvelduste kord**

4.1 Lepingu hind on …………, millele lisandub käibemaks ……eurot, so kokku käibemaksuga ……………. eurot. Lepingu hind hõlmab endas kõiki töövõtja poolt töö teostamiseks vajalikke kulutusi.

4.2 Töö eest tasumine toimub vastavalt töövõtja esitatud ja tellija poolt aktsepteeritud akti alusel koostatud arvetele 30 kalendripäeva jooksul arve esitamisest.

4.3 Tööde eest tasumine toimub alljärgnevalt:

4.3.1 projekteerimistööde eest peale projekti üleandmist tellijale ja üleandmise-vastuvõtmise akti allkirjastamist poolte poolt. Allkirjastatud akt on aluseks arve esitamisele.

4.3.2 ehitustööde eest tasumine toimub vastavalt tehtud tööde aktile üks kord kuus. Töövõtja akteerib tööd lähtudes projekti kululoendis toodud ühikuhindadest.

Lepingu poolte ja esindaja poolt allkirjastatud akt on aluseks arve esitamisele.

4.4 Töövõtja peab vormistama ja esitama arved kasutades linki arved.fitek.com Arvele tuleb märkida muu hulgas lepingu andmed ja teostatud töö sisu.

4.5 Lepingus sätestatud nõudmistele vastavalt vormistatud ja kooskõlastatud lisatööde eest tasub tellija töövõtjale vastavalt eelnevalt kokkulepitud tingimustele. Lisatööde tellimine ja nende eest tasumine vormistatakse poolte vahel kirjalikult. Tellija ei ole kohustatud tasuma töövõtja poolt teostatud lisatööde eest, kui need olid kirjalikult kooskõlastamata enne töödega alustamist.

4.6 Tellijal on õigus tasutava arve summast maha arvata leppetrahvid ja tõendatud ning tasumisele kuuluva kahju hüvitis.

4.7 Lepingu hind võib muutuda lepinguga ettenähtud juhtudel ja poolte kirjalikul kokkuleppel.

**5. Poolte õigused ja kohustused**

**5.1 Töövõtja kohustub:**

5.1.1 teostama või korraldama tööde teostamise vastavalt lepingu dokumentidele ning tähtaegadele.

5.1.2 kasutama tööde teostamisel vajaliku kvalifikatsiooniga tööjõudu. Töövõtja esitab tellijale seitsme (7) päeva jooksul peale lepingu allkirjastamist tööde meeskonna nimekirja. Meeskonnas peab olema vähemalt üks B-pädevusega elektritöid juhtiv isik. Pädevat isikut saab vahetada ainult tellija nõusolekul;

5.1.3 pidama kinni kõikidest koostöös tellijaga kokkulepitud tähtaegadest ja tagama lepinguga kokkulepitud tööde kvaliteedi. Töövõtja esitab tellijale seitsme (7) päeva jooksul peale lepingu allkirjastamist tööde teostamise ajagraafiku, lähtudes lepingu punktis 3.2 sätestatust. Ajagraafiku täpsustamine või muutmine ei ole aluseks töö lõpetamise tähtaja muutmiseks;

5.1.4 viivitamatult, kuid hiljemalt viie (5) tööpäeva jooksul vastava asjaolu ilmnemisest teavitama tellijat, kui:

5.1.4.1 esinevad mistahes töövõtjast olenevad või mitteolenevad asjaolud, mis ohustavad või võivad ohustada või mõjutada tehtavate tööde kvaliteeti, tähtaegu või maksumust. Kui töövõtja ei teavita tellijat eelnevalt eelnimetatud asjaoludest, ei ole töövõtjal õigust hiljem tugineda sellistele asjaoludele kui tööde üldmaksumuse suurenemist või lepingu tähtaega edasilükkumist põhjustavale asjaolule;

5.1.4.2 esinevad mistahes töövõtjast olenevad või mitteolenevad asjaolud, mis takistavad või võivad takistada tööde kohest alustamist, teostamist või lõpetamist, sealhulgas informeerima tellijat temale tellija poolt esitatud informatsiooni, lähteandmete jm dokumentide vigadest või puudulikkusest;

5.1.4.3 tellija juhendite järgimine ohustab või võib ohustada või mõjutada tehtavate tööde kvaliteeti, tähtaegu või maksumust. Nimetatud asjaoludest või sündmustest teavitamine peab toimuma sellise kommunikatsioonivahendi teel, mis võimaldab informatsiooni jõudmist tellijani minimaalse viivitusega. Esimesel võimalusel kohustub töövõtja esitama tellijale täiendava teate nimetatud asjaolude või sündmuste kohta ka kirjalikult;

5.1.5 hankima kõik tööde alustamiseks ja tegemiseks vajalikud alusandmed, load, haldusorganite ettekirjutused, vajadusel tehnilised tingimused (sh vajadusel arhitektuursed ja ehituslikud lisatingimused), tasuma nendega seotud kulud sh riigilõivud ning andma nimetatud dokumendid tellijale üle;

5.1.6 kooskõlastama tellijaga kasutatavad projekti ehituslikud lahendused, materjalide ja seadmete tehnilised andmed sh:

5.1.7 kõrvaldama omal kulul puudused töödes, mis on avastatud tööde teostamise käigus, viivitamatult nende avastamisest või viie (5) päeva jooksul nendest teavitamisest tellija poolt;

5.1.8 kooskõlastama tellijaga projektiala kõik lao- ja ladustamise platsid;

5.1.9 hankima kõik ehitustööde teostamiseks vajalikud ehitusmaterjalid, seadmed, detailid ja konstruktsioonid või korraldama nende hankimise, tagama ehitusplatsil kõigi vajalike seadmete ja muude töövahendite olemasolu, samuti kooskõlastama tellijaga tööde teostamisel kasutatavad materjalid enne nende paigaldamist;

5.1.10 vastutama tellija poolt temale lepingu alusel kirjalikult üle antud vara säilimise eest;

5.1.11 vastutama hetkest, mil ehitusplats töövõtjale tellija poolt üle antakse, objekti säilimise ja korrashoiu eest kuni tööde üleandmiseni;

5.1.12 kandma materjalide, seadmete ja töövahendite juhusliku varguse, hävimise ning riknemise riisikot;

5.1.13 teostama tellijapoolsete ettepanekute alusel töödes muudatusi alljärgnevatel tingimustel:

5.1.13.1 tellijapoolsete tööde teostamist käsitlevate muudatusettepanekutega nõustumisel sõlmitakse selle kohta pooltevaheline kirjalik kokkulepe, milles määratletakse täiendavalt teostamist vajavate tööde maht ja hind, teostamise tähtaeg, tasumine ja muud tingimused. Töövõtjal on õigus ületada tööde üldmaksumust või vastavaid tähtaegu ainult juhul, kui on vormistatud eelpoolnimetatud kokkulepe;

5.1.13.2 tellijapoolsete muudatusettepanekutega nõustumisest või mittenõustumisest teatab töövõtja tellijale viie (5) tööpäeva jooksul alates vastava muudatusettepaneku saamisest tellijalt, mittenõustumist peab põhjendama;

5.1.14 pidama ehitustööde päevikut, fikseerides selles jooksvalt tööde faktilise teostamise ja kulgemise ning tagama tellijale või tellija esindajale vaba juurdepääsu ehitusplatsi päevikuga tutvumiseks;

5.1.15 järgima ehitusplatsil tööohutuse, töötervishoiu, tuleohutuse- ja muid vastavaid eeskirju ning vastutama nende täitmise eest. Töövõtja vastutab ehitusplatsil toimuva tegevuse eest;

5.1.16 tagama nõuetekohase jäätmete sh ehitusjäätmete käitlemise;

5.1.17 esitama dokumendid, mis tõendavad jäätmete nõuetekohast kogumist ja üleandmist jäätmekäitlejale;

5.1.18 tagama seoses tööde teostamisega töövõtja valdusesse antud rajatiste korrashoiu ja koristama lõplikult ehitusplatsi ja ehitise töö üleandmise-vastuvõtmise päevaks;

5.1.19 vastutama tellijale ja kolmandatele isikutele tekitatud kahju eest ning kohustuma eelnimetatud kahju hüvitama;

5.1.20 tasuma tellijale oma tegevuse tagajärjel töö mittetähtaegse üleandmisega tekitatud kahju kogu selle kahju ulatuses;

5.1.21 paigaldama ehitusplatsile vajadusel piirde. Ehitusplatsi piirde rendi kulude maksumuse tasub töövõtja;

5.1.22 alltöövõtjate kasutamise korral tagama ja koordineerima alltöövõtjate tõrgeteta töö ehitusobjektil ilma täiendavat hüvitist nõudmata;

5.1.23 korraldama tööde teostamisega seotud küsimustes nõupidamisi, kaasates tellija esindajad. Esitama nõupidamiste protokollid kõikidele osalistele kooskõlastamiseks;

5.1.24 töövõtja peab järgima ehituse ajal “*Moderniseerimisfondist kohaliku omavalitsuse hoonete energiatõhusaks muutmiseks antava toetuse kasutamise tingimused ja korra*” § 19 toetusele viitamise nõudeid (RT: <https://www.riigiteataja.ee/akt/128092023021>). Infotahvli kooskõlastatakse eelnevalt hankijaga.

**5.2 Töövõtja õigused**

5.2.1 Arvestades töövõtja erialaseid teadmisi ja kogemusi, teha tellijale ettepanekuid tööde lahenduste osas niivõrd, kuivõrd need lahendused on töövõtja parima arusaama kohaselt vajalikud ehitise parema tehnilise lahenduse, kvaliteedi, vastupidavuse või optimaalsema valmimise tagamiseks. Töövõtja esitab tellijale eelnimetatud ettepanekud kirjalikult koos asjakohaste põhjendustega. Tellija vaatab esitatud ettepanekud läbi ja teavitab töövõtjat kirjalikult oma seisukohast viie (5) tööpäeva jooksul alates vastava ettepaneku saamisest;

5.2.2 saada tellijalt tööde tegemise eest tasu vastavalt lepingus sätestatud tingimustele ja korrale;

5.2.3 nõuda tellijast sõltuvate mitteõiguspäraste takistuste kõrvaldamist tööde teostamisel või korraldamisel;

5.2.4 kasutada lepingus sätestatud õiguskaitsevahendeid lepingus sätestatud juhtudel ja korras.

**5.3 Tellija kohustused**

5.3.1 Tellija on kohustatud viie (5) tööpäeva jooksul pärast töö igakuist esitamist ja kümne (10) tööpäeva jooksul pärast valmis töö üleandmiseks esitamist, esitama kirjalikud pretensioonid või kirjutama alla tööde aktile.

5.3.2 Tellija on kohustatud edastama töövõtjale kõikvõimalikku informatsiooni, mis tellija parima äranägemise kohaselt võib aidata kaasa töö kiiremale ja optimaalsemale teostamisele.

5.3.3 Tellija on kohustatud viivitamatult, kuid mitte hiljem kui viie (5) tööpäeva jooksul alates vastavate asjaolude ilmnemisest informeerima töövõtjat selliste asjaolude ilmnemisest, mis võivad takistada töö nõuetekohast teostamist.

5.3.4 Tellija on kohustatud tasuma töövõtjale tehtud töö eest vastavalt lepingus sätestatud tingimustel ja korras.

**5.4 Tellija õigused**

5.4.1 Tellijal on õigus nõuda töövõtjalt lepingu dokumentides sätestatud kvaliteedinõuetest, lähteandmetest, lepingu hinnast ja lepingu tähtaegadest kinnipidamist;

5.4.2 tellijal on õigus teha tööde algandmeid puudutavaid muudatusi kuni kaks (2) nädalat enne vastava töö tellijale esitamise tähtaega;

5.4.3 tellijal on õigus teostada kontrolli ja töövõtja poolt teostatava töö mahu ja kvaliteedi vastavuse osas kehtestatud nõuetele. Tellijal on õigus igal ajal kontrollida töö käiku ja kvaliteeti;

5.4.4 tellijal on õigus kasutada õiguskaitsevahendeid (sh taganeda lepingust või öelda leping üles) ja nõuda lepingus sätestatud juhtudel leppetrahve.

**6. Poolte vastutus**

6.1 Pool vastutab teisele poolele lepingu rikkumisega tekitatud kahjude eest ning on kohustatud teisele poolele lepingu rikkumisega kaasnevad kulutused hüvitama.

6.2 Kui töövõtja ei täida lepingus poolte poolt kokkulepitud tingimusi, on tellijal õigus rakendada leppetrahvi:

6.2.1 100 eurot igakordse rikkumise eest v.a tähtajad,

6.2.3 igakordse tähtaegade rikkumise eest 100 eurot iga viivitatud päeva eest;

6.2.4 kui tellija on tuvastanud, et töövõtja kasutab või on kasutanud lepingu täitmisel tellijaga kooskõlastamata või nõuetele mittevastavat alltöövõtjat 200 eurot igakordse rikkumise eest. Alates kolmandast rikkumisest on tellijal õigus tööd peatada;

6.3 Töövõtjal on õigus nõuda tellijalt viivist tähtaegselt tasumata summadelt 0,1 (null koma üks) protsenti iga viivitatud kalendripäeva eest. Viivise saamiseks peab töövõtja esitama tellijale kirjaliku nõude ning vastavasisulise arve.

6.4 Leppetrahvi kohaldamiseks peab tellija esitama töövõtjale kirjaliku nõude. Tellijal on õigus leppetrahv tasaarvestada tellija poolt töövõtjale tasumisele kuuluvate arvetega.

6.5 Tellijal on õigus nõuda töövõtjalt avastatud puuduste viivitamatut tasuta kõrvaldamist või töö muul viisil viivitamatut vastavusse viimist õigusaktidest ja lepingust tulenevate nõuetega, samuti teha või lasta teha töös vajalikud parandused ja täiendused töövõtja kulul. Juhul kui töövõtja ei vii tööd vastavusse tellija põhjendatud nõudmistega, on tellijal õigus rakendada leppetrahvi 100 eurot juhtumi kohta, sh iga järgneva rikkumise eest.

6.6 Töövõtjal on õigus lepingust taganeda, kui tellija ei ole tasunud tellija poolt aktsepteeritud arvet 30 päeva jooksul maksetähtaja saabumisest.

**7. Üleandmine ja vastuvõtmine**

7.1 Projekti üleandmine/kooskõlastamine tellijaga toimub 5 tööpäeva jooksul peale projekti üleandmist tellijale.

7.2 Ehitustöö üleandmine toimub alljärgnevalt:

7.2.1 töövõtja on kohustatud kaetud tööd esitama ülevaatamiseks tellijale ning selle kohta koostatakse kaetud tööde akt;

7.2.2 ülevaatuseks tellija või tellija esindaja kohalekutsumiseks on töövõtja kohustatud teatama kirjalikult vähemalt kolm (3) tööpäeva ette;

7.2.3 ehitustööd antakse üle igakuuliselt ja lõplikult peale tööde valmimist;

7.2.4 ehitise üleandmise-vastuvõtmise korraldamine ja komisjoni kokkukutsumine on töövõtja ülesanne. Töövõtja teatab tellijale komisjoni kokkukutsumisest ette vähemalt kolm (3) tööpäeva.

7.3 Ehitise ülevaatusel ilmnenud puudused fikseeritakse ülevaatuskomisjoni protokollis koos nende kõrvaldamise tähtaegadega, mis on töövõtjale kohustuslikud.

7.4 Kui pooled ei jõua puuduste osas kokkuleppele, tehakse selle kohta märge akti ja ühiselt määratakse ekspert, kes annab arvamuse tekkinud vaidluse kohta.

7.5 Tööd loetakse tellijale üleantuks poolte poolt allkirjastatud tööde üleandmise-vastuvõtmise akti alusel, milles on fikseeritud üleantava töö sisu ja mis allkirjastatakse poolte esindajate poolt.

7.6 Tellijal on õigus esitada töövõtjale nõudeid seoses tööde kvaliteediga ja pärast tööde vastuvõtmist tellija poolt, kui puudused või mittevastavused töödes avastatakse pärast tööde vastuvõtmist. Sellisel juhul kohustub töövõtja esinenud puudused ja mittevastavused kõrvaldama seitsme (7) päeva jooksul nendest teavitamisest tellija poolt.

7.7 Ehitustöö ei loeta tellijale üleantuks juhul kui on esitamata täitedokumentatsioon.

**8. Nõupidamised**

8.1 Pooled peavad vähemalt üks (1) kord nädala korralisi nõupidamisi, mis toimuvad Jõhvis ja mille käigus lahendatakse töödega seotud jooksvaid küsimusi. Erakorralised nõupidamised toimuvad ühe poole nõudmisel mitte hiljem kui kolme (3) päeva jooksu alates sellekohase kirjaliku teate esitamisest teisele poolele.

8.2 Nõupidamiste kohta koostatakse nõupidamiste protokoll, mis allkirjastatakse poolte volitatud esindajate poolt ja mis muutub lepingu dokumendiks. Nõupidamiste protokollidega ei ole lubatud kokku leppida lepingu muutmises.

8.3 Pooled on kohustatud kinni pidama nõupidamistel protokollitud otsustest.

8.4 Juhul, kui pool ei nõustu protokolli sisuga, ei ole poolel õigust keelduda protokolli allkirjastamast. Sellisel juhul koostatakse ja allkirjastatakse protokoll koos poolte eriarvamusega.

**9. Vääramatu jõud**

9.1 Lepingust tulenevate kohustuste mittetäitmist või mittekohast täitmist ei loeta lepingu rikkumiseks, kui selle on põhjustanud vääramatu jõud.

9.2 Vääramatu jõu all mõeldakse loodusõnnetust, sõjategevust, rahvarahutusi või muid erakorralisi asjaolusid, mille saabumist vastavast asjaolust mõjustatud pool ei saanud ette näha või isegi kui sai ette näha, siis ei saanud selle saabumist vältida või selle mõju ületada.

9.3 Vääramatu jõu esinemine ei vabasta lepingu pooli kohustusest rakendada kõiki jõupingutusi lepingu eesmärgi saavutamiseks, vääramatu jõu asjaolude ja tagajärgede kõrvaldamiseks ja lepingu täitmisele asumisest niipea, kui takistused on kõrvaldatud.

9.4 Vääramatu jõu esinemine peatab lepingu täitmise vääramatu jõu esinemise kestvuse võrra. Vääramatu jõu esinemisel kestusega üle 3 (kolme) kalendrikuu on pooltel õigus leping üles öelda.

**10. Garantii**

10.1 Töövõtja vastutab töö lepingu tingimustele vastavuse eest kolme (3) aastase kehtivusega garantiiaja jooksul, mis algab tööde üleandmis – vastuvõtu aktis märgitud töö vastuvõtmise kuupäevast alates. Garantiiaeg kolm (3) aastat kehtib ka lepingu muudatuste alusel tehtud töödele. Lisaks tööle antavale garantiile annab töövõtja:

10.1.1 minimaalselt 12 aastane tootjagarantii materjalile ja paneelide komplekteerimisele. Paneelide toodangugarantii 10. aastal vähemalt 94% ja 25. aastal vähemalt 88%.

10.2 Garantiiaeg kolm (3) aastat kehtib kõigi töövõtja poolt peatöövõtjana ning peatöövõtjale alltöövõtjate poolt tehtud tööle. Garantii kehtib ka kõigile tööde käigus paigaldatud materjalidele, mis muutuvad ehitise olulisteks osadeks.

Juhul kui materjalide või seadmete tootja poolt kehtestatud garantiiaeg on lühem kui punktis 10.1 nimetatud, annab töövõtja nimetatud materjalidele omapoolse täiendava garantii.

10.3 Garantiiaja perioodil tuvastatud puuduste kõrvaldamisele asub töövõtja omal kulul hiljemalt viie (5) tööpäeva jooksul peale kirjaliku teate saamist tellijalt.

10.4 Tellijal ei ole õigus kõrvaldada puudusi, vaegtöid, praaktöid jms, välja arvatud juhul, kui tekib avariiohtlik situatsioon ja töövõtjal ei ole koheselt võimalik asuda puuduseid kõrvaldama, siis tellija kas ise või kolmanda isiku kaasamisega lahendab olukorra. Sellisel juhul on tellijal õigus nõuda töövõtjalt vajalike kulutuste hüvitamist, mis tellija kandis töödes esinenud puuduste parandamisel oma vahenditega.

10.5 Töövõtjale jääb pärast garantiiperioodi lõppu vastutus nende defektide, tegematajätmiste või mittevastavuste eest, mida tellija käsitleb hooletusena või lõpetamata tööna ja mis tulenevad ehitustööde osalisest või täielikust tegematajätmisest, materjalide ja /või seadmete tootja paigaldusjuhiste rikkumisest või muude tehnoloogiliste juhiste, normide, eeskirjade jne. mittetäitmisest ning mille varjatud iseloom ei võimaldanud tellijal või omaniku järelevalvel tuvastada mittevastavusi ehitus- ega garantiiperioodi jooksul.

**11. Lepingu muutmine, lõppemine või lõpetamine**

11.1 Käesolevat lepingut võib muuta kirjalikult poolte kokkuleppel. Muudatused jõustuvad pärast allkirjastamist poolte poolt poolte määratud tähtajal. Tellija on seotud lepingu muutmisel riigihangete seaduse § 123 tingimustega.

11.2 Leping lõppeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.

11.3 Tellijal on õigus leping ennetähtaegselt lõpetada kui:

11.3.1 töövõtja ei asu õigeaegselt lepingut täitma või kui tellijal on alust arvata, et töö ei saa teostatud kokkulepitud ajaks;

11.3.2 tööd ei teostata nõuetekohaselt ning töövõtja ei ole tellija nõudmisel puudusi tähtaegselt kõrvaldanud.

**12. Teadete edastamine**

12.1 Kõik pooltevahelised teated seoses lepingu täitmisega esitatakse teisele poolele kirjalikult poolte lepingus fikseeritud aadressidel või mõnel muul aadressil, mida üks pool on teisele poolele kirjalikult teatavaks teinud. Kiireloomulistel juhtudel võidakse teated edastada elektronpostiga.

12.2 Informatsioonilist teadet, millel ei ole õiguslikke tagajärgi, samuti korraldusliku iseloomuga või kiireloomulist teadet võib edastada telefoni või e-posti teel.

12.3 Kõik poolte vahelised teated loetakse üle antuks kirja või elektronposti kättesaamisest või allkirja vastu üleandmisel teise poole esindajale.

12.4 Poolte esindajad lepingu täitmisega seotud küsimustes on:

12.4.1 töövõtja esindaja tehnilistes küsimustes: ………… tel...................., e-post:..........................

12.4.2 töövõtja esindaja lepingulistes küsimustes: ...............tel……………, e-post:……………......

12.4.3 tellija esindaja tehnilistes küsimustes: ...................... tel ..................., e-post: ……………......

12.4.4 tellija esindaja lepingulistes küsimustes: …………...tel ....................,e-post: ..........................

**13. Lõppsätted**

13.1 Lepingus reguleerimata juhtudel juhindutakse Eesti Vabariigi kehtivatest seadustest ja teistest õigusaktidest.

13.2 Lepinguga võetud kohustuste täitmise eest vastutavad pooled vastavalt Eesti Vabariigi seadustele ja lepingu tingimustele.

13.3 Lepingu täitmisel, muutmisel ja lõpetamisel tekkida võivad vaidlused ja lahkarvamused püüavad pooled lahendada läbirääkimiste teel. Kokkuleppe mittesaavutamisel lahendatakse vaidlus seadusega ettenähtud korras.

13.4 Leping on sõlmitud digitaalselt.

**14. Poolte andmed ja allkirjad**

**Tellija**  **Töövõtja**

Jõhvi Vallavalitsus

Registrikood 75033483

Asukoht Kooli 2, 41595 Jõhvi linn

tel 336 3750

e-post: johvi@johvi.ee

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Maris Toomel

(allkirjastatud digitaalselt) (allkirjastatud digitaalselt)